752 DE AUGMENTIS SCIENTIARUM 



EXPLICATIO. 



In omni familia turbata et discordi, semper exurgit aliquia 

 servus aut humilis amicus praepotens, qui pro arbitro se gerat ad 

 lites familiae componendas ; cuique eo nomine et familia tota et 

 dominus ipse sunt obnoxii. Ille, si suam rem agat, familiae 

 mala fovet et aggravat; sin fidelis revera fuerit et integer, 

 plurimum certe meretur ; adeo ut etiam tanquam inter fratres 

 haberi debeat, aut salteni procurationem haereditatis accipere 

 fiduciariam. 



PARABOLA. 



3. Vir sapiens, si cum stulto contenderit, sive irascatur sive rideat, 



non inveniet requiem. 1 



EXPLICATIO. 



Monemur ssepius, ut congressum imparem fugiamus; eo sensu, 

 ne cum potioribus decertemus. At baud minus utile est moni- 

 tum, quod hie exhibet Salomon, Ke cum indigno contendamus. 

 Iniqua enim prorsus sorte haec res transigitur. Siquidem, si 

 superiores simus, nulla sequitur victoria ; si superemur, magna 

 indignitas. Neque juvat etiam, in hujusmodi contentione exer- 

 cenda, si interdum veluti per jocum agamus, interdum cum 

 fastu et contemptu. Nam quocunque nos vertamus, leviores 

 inde efficiemur, neque commode nos explicabimus. Pessime 

 autem fit, si hujusmodi persona quacum contendimus (ut Salo- 

 mon loquitur) aliquid affine habeat cum stulto ; hoc est, si sit 

 audaculus et temerarius. 



PARABOLA. 



4. Sed et cunctis sermonibus, qui dicitntur, ne accommodes aurem 



tuam, ne forte audias servum tuum maledicentem tibi. 2 



EXPLICATIO. 



Vix credi possit, vitam quantum perturbet inutilis curiositas 

 circa illas res quae nostra intersunt : nimirum, quando secreta 

 ilia rimari satagimus quae detecta et inventa aegritudinem qui- 

 dem animo inferant, ad consilia autem expedienda nihil juvent. 

 Primo enim sequitur animi vexatio et inquietude, cum humana 

 omnia perfidiae et ingratitudinis plena sint. Adeo ut, si com- 

 parari possit speculum aliquod magicum, in quo odia et quascun- 

 que contra nos ullibi commoventur intueri possemus, melius 

 nobis foret si protinus projiceretur et collideretur. Hujusmodi 

 enim res veluti foliorum murmura sunt, et brevi evanescunt. 



1 Prov. xxix. 9. 2 Eccles. vii. 21. 



